’ ‘જાણતલ જોશીડો એમ કરી બોલ્યો, દીકરો ને વહુ પધરાવો જી રે’  ‘એમાં તે શું મારા સમરથ દાદા, પારકી જણીને પૂછી આવો જી રે’ ‘બેટડો  ધવડાવતાં  વહુ  રે વાધેલી  વહુ,  સાસુજી  બોલાવે જી રે’  ’શું  રે  કો'  છો  મારા સમરથ  સાસુ,  શા કાજે બોલાવ્યાં જી રે’ ‘જાણતલ જોશીડો એમ કરી બોલ્યો, દીકરો ને વહુ પધરાવો જી રે’  ‘એમાં  તે  શું  મારા  સમરથ  સાસુ,   જે  કે'શો  તે કરશું જી રે’ ’ભાઈ  રે  જોશીડા,  વીર  રે  જોશીડા, સંદેશો  લઈ  જાજે જી રે’  ‘મારી  માતાને  એટલું  જ  કહેજે,  મોડિયો ને ચૂંદડી લાવે જી રે’ ‘ઊઠો   રે  મારાં   સમરથ  જેઠાણી,  ઊનાં  પાણી  મેલો  જી રે’  ‘ઊઠો  રે  મારા  સમરથ  દેરાણી,  માથાં   અમારાં  ગૂંથો  જી રે’ ‘ઊઠો  રે  મારા  સમરથ   દેરીડા,   વેલડિયું   શણગારો   જી રે’  ‘ઊઠો  રે  મારા  સમરથ  નણદી,      છેડાછેડી   બાંધો    જી રે’ ‘ઊઠો  રે  મારા  સમરથ  સસરા,  જાંગીડા ઢોલ  વગડાવો જી રે’  ‘આવો, આવો  મારા માનસંગ દીકરા,  છેલ્લાં ધાવણ  ધાવો જી રે’ પુતર  જઈને  પારણે  પોઢાડ્યો,   નેણલે  આંસુડાંની  ધારું  જી રે  ઝાંઝ  પખાજ  ને  જંતર  વાગે,  દીકરો  ને  વહુ  પધરાવે  જી રે ‘પાછું વાળી જોજો અભેસંગ દીકરા, ઘોડલાં કોણ ખેલવશે જી રે?